เรื่องร้องเรียน (ถนน,จราจร) วันที่ 2022-12-21 08:34:40 — แขวงบางโคล่ เขตบางคอแหลม กรุงเทพมหานคร
ปัญหาเรื่องถนนพระราม 3 ยุบตัวบริเวณใต้สะพานข้ามแยกเจริญราษฎร์ การดำเนินการล่าช้า ส่งผลให้รถติดจำนวนมาก  ส่งผลกระทบต่อผู้ประกอบการที่อยู่ในบริเวณนี้ ลูกค้าไม่มาใช้บริการ และแจ้งยกเลิกนัดหลายราย เนื่องจากการจราจรที่ติดขัด ส่งผลต่อรายได้ของร้านค้า และรายได้ของพนักงานประจำร้านด้วย และยังไม่มีกำหนดการที่แน่ชัดว่าเมื่อไหร่จะซ่อมเสร็จ  
     ช่วงนี้เป็นช่วงปลายปี เป็นช่วงที่ลูกค้าจะใช้จ่ายซื้อสินค้า ของขวัญ ทานอาหารเพื่อเฉลิมฉลอง  ซึ่งจะเป็นช่วงที่ร้านค้าและผู้ประกอบการมีความหวัง ว่าจะมีรายได้เข้ามา เพื่อใช้ดำเนินธุรกิจต่อ หลังจากผลกระทบจากโควิดที่หนักหนาสาหัสมากว่า 2 ปี  แต่เมื่อได้รับผลกระทบจากเหตุการณ์นี้ ยิ่งทำให้สถานการณ์แย่ลงไปอีกลูกค้าไม่เข้าร้าน ไม่เข้าอาคาร ยกเลิกการจองคิว จองโต๊ะ ส่งผลกระทบต่อรายได้โดยตรง
     ดังนั้น จึงเรียนมาเพื่อโปรดเร่งรัดหน่วยงานที่เกี่ยวข้องให้รีบดำเนินการโดยด่วนที่สุด เพื่อความอยู่รอดของร้านค้า ผู้ประกอบการ และพนักงาน